ทหารพม่าเจรจาหยุดยิงกับกะเหรี่ยงเคเอ็นยู
พล.อ.มูตู เส่ ผู้บัญชาการทหารสูงสุด กองกำลังสหภาพแห่งชาติกะเหรี่ยง หรือเคเอ็นยู พร้อมคณะ 19 คน เดินทางด้วยรถตู้และรถกระบะ ผ่านทางด้านสะพานมิตรภาพไทย-พม่า อำเภอแม่สอด จังหวัดตาก เพื่อเดินทางไปจังหวัดเมียวดี ตามการเจรจาหยุดยิงกับทหารรัฐบาลพม่า ที่สำนักงานรัฐบาลท้องถิ่นเมืองผาอ่าง ประเทศพม่าคณะกองกำลังสหภาพแห่งชาติกะเหรี่ยงที่เดินทางไปในครั้งนี้ประกอบด้วยฝ่ายการเมืองและนายทหารที่คุมกำลังพลตามแนวชายแดนไทย-พม่า คือ พล.ต.จ่อหนี่ ผู้บัญชาการกองพลน้อยที่ 7 ผู้แทนผู้บัญชาการกองพลที่ 1 และ 6 ที่คุมกำลังด้านเหนืออำเภอแม่สอด โดยมีนายเดวิดทอว์ รมว.ยุติธรรม ทำหน้าที่เลขานุการคณะเจรจาครั้งนี้ผู้นำกะเหรี่ยงเคเอ็นยูคนหนึ่งเปิดเผยว่า การเจรจากับรัฐบาลพม่าครั้งนี้เป็นไปตามคำเชิญของฝ่ายรัฐบาลที่ต้องการเจรจาสงบศึก เบื้องต้นทั้ง 2 ฝ่ายจะพูดคุยแนวทางการเจรจาหยุดยิง ก่อนจะพูดคุยถึงเงื่อนไขในทางการเมือง และคาดว่า การเจรจาสงบศึกครั้งนี้น่าจะบรรลุเป้าหมายด้วยดี
 กองกำลังสหภาพแห่งชาติกะเหรี่ยง เดินทางไปเจรจาการหยุดยิงกับทหารรัฐบาลพม่า ตามคำเชิญของรัฐบาลพม่าที่ต้องการเจรจาสงบศึก
กองกำลังสหภาพแห่งชาติกะเหรี่ยง,กะเหรี่ยงเคเอ็นยู,ทหาร,พม่า,เจรจาหยุดยิง